Алматыда "жалдамалы" алаяқтар құрықталды
"Алматыда "жалдамалы" алаяқтар құрықталды" | "https://abai.kz/post/187550"
TITLE: Алматыда "жалдамалы" алаяқтар құрықталды
URL: https://abai.kz/post/187550
META: "Алматыда "жалдамалы" алаяқтар құрықталды" | "https://abai.kz/post/187550"
DATE: 09.09.2024
AUTHOR(s): Abai.kz
TOTAL WORDS: 98
TEXT: Алматыда "Киберпол" қызметкерлері жалдамалы алаяқтарды ұстады, деп хабарлайды Polisia.kz. Анықталғандай, екі жас жігіт алаяқтардың қылмыстық жолмен тапқан ақшасын қолма-қол ақшаға айналдыруға көмектескен. Ақшалай сыйақы үшін олар өздерінің банк карталарын және жеке мобильді банк шоттарын қаскөйлерге берген. "Жәбірленушілердің бірі алаяқтық жолмен 20 миллион теңгені жоғалтып алған. Жоғарыда аталған күдіктілердің карточкалары арқылы алаяқтар ақшаға айналдырған. Аталған дерек бойынша қылмыстық іс тергеліп жатыр. Ең алдымен жалдамалы алаяқтар анықталды және ұсталды. Олар қамауға алынды. Алаяқтыққа қатысқаны үшін 5 жылға дейінгі мерзімге бас бостандығынан айыру түріндегі жауапкершілік қарастырылғанын атап өткім келеді", – деді, Алматы қалалық ПД криминалдық полиция басқармасының бастығы Мақсат Қанапяев. Abai.kz
